CARTOL GESKIEDENIS | Saldanha Nature & History
Hy vertel dat hy en sy ouma Josy lang gesprekke gehad het oor daardie jare. So het sy hom vertel dat n jong Arend Jaffe, hier in Saldanha aangekom met net die klere aan sy lyf en n stok met n bondeltjie goed oor sy skouer. Hy het blykbaar gevlug van die duitse aanslag op jode. Hy het by die winkeltjie aangekom en gevra of hulle nie n werk vir hom het en n slaap plek nie.
Sy seun Mannie Jaffe het ook die eerste apteek in Vredenburg oop gemaak.
En so het hy later sy familie en oom Arend Singer na Saldanha gebring.
Die jode wat sy oupa gehelp het het later van tyd die vis by mense begin opkoop. Die is dan gedroog om te verkoop of te ruil. Hy het die vis aan die begin in n sak oor sy skouer geloop na die boere se plase en dit dan geruil vir eiers melk ens. Hy en oom Arend Singer het toe later n winkel gebou. Dit het later die grootste Algemene stoor op Saldanha geword. Dit was gebou waar die Protea Hotel se konferensie saal vandag staan. Hulle het dan ook later die grootste huis hie op die dorp gebou. Dit was n dubbel verdieping huis en was in die vorm van n perde skoen gebou en in binnekant was n groot binne hof. Die boonste verdieping was kamers en die hele huis het n stoep reg rondom die boonste vlak gehad. So het meeste van die Joodse mense wat in Saldanha aangekom het hulle dan hier gehuisves. Hierdie huis is later van jare gesloop deur die munisipaliteit.